**До**

 **Председателя на научно жури,**

 **определено със Заповед № РД 38 – 296 /12.06.2023 г.**

 **на Ректора на Софийски университет**

 **,,Св. Климент Охридски”.**

***Приложено представям* :**

**СТАНОВИЩЕ**

по конкурс за заемане на академичната длъжност **„Доцент”,** по професионално направление 1.3. Педагогика на обучението по / физическо възпитание и спорт – плуване/, за нуждите на Департамент по спорт на СУ „Кл. Охридски” обявен в ДВ, бр.35/18.04.2023 г.

С решение на Департаментния научен съвет на Департамента по спорт, ДИУУ, ДЕО протокол № 5/29.05.2023г. за състав на научно жури и заповед № РД 38 – 296 /12.06.2023 г**.** на Ректора на Софийски университет ,,Св. Климент Охридски”, съм включен в състава на научно жури.

С протокол от първото заседание на научното жури от29.06.2023 г., съм определен да изготвя становище.

Становището е написано според изискванията на съществуващия Закон за развитие на академичния състав, Правилника за неговото приложение, Наредбата за развитието на академичния състав на Софийски университет “Св. Климент Охридски”

Изготвил становище: **проф. Костадин Кирилов Костов, д-р**

**Адрес и контакти:**

електронен адрес:

kostadin.kostov@gmail.com

телефон: 0877178921

**СТАНОВИЩЕ**

от

**проф. Костадин Кирилов Костов, д-р**,

относно преподавателската и научно-изследователската дейност, теоретичните и практико-приложните приноси в публикациите на гл.ас. Биляна Рангелова, д-р, преподавател в катедра „Индивидуални спортове и рекреация“, Департамент по спорт на Софийски университет ,,Св. Климент Охридски”, представени за участие в конкурс за заемане на академичната длъжност “Доцент”, по професионално направление 1.3. Педагогика на обучението по / физическо възпитание и спорт – плуване/.

Конкурсът е законно обявен в ДВ, бр.35/18.04.2023 г. и се провежда при спазване на всички клаузи от ЗРАСРБ и Правилника за неговото приложение. Това дава право на Научното жури да проведе оценяването на кандидата в съответствие с чл. 24 от ЗРАСРБ и чл. 53 от Правилника за прилагане на закона. Кандидатът е представил пълния комплект от необходими документи по процедурата.

Уважаеми членове на научното жури,

 в качеството си на член на научното жури*,* определено със Заповед на Ректора на Софийски университет ,,Св. Климент Охридски”. № РД 38 – 296 /12.06.2023 г., във връзка с обявения конкурс за заемане на академичната длъжност „Доцент”, проучих предоставените ми материали на единствения кандидат гл.ас. Биляна Рангелова, д-р. Тя е представила всички необходими за посочената цел документи, предвидени от съвременните законови разпоредби и Правилника за условията и реда за придобиване на научни степени и заемане на академични длъжности в Софийски университет ,,Св. Климент Охридски”. Процедурите, свързани с хода на конкурса, също са в съответствие с нормативната уредба.

**Общо представяне на кандидата**

**Професионален опит**

1994- 2001 - Състезател по плуване, Републикански шампион, Кандидат майстор на спорта.

1. – 2005 - Треньор по плуване

2012- 20016 - Хоноруван преподавател по плуване, Департамент по спорт на Софийски университет ,,Св. Климент Охридски”

2016- 2018 – Редовен асистент по плуване в Департамент по спорт на Софийски университет ,,Св. Климент Охридски”, Треньор на представителния отбор по плуване-мъже.

 2019 - Гл. асистент по плуване в Департамент по спорт на Софийски университет ,,Св. Климент Охридски”.

**Образование и обучение**

2003 – 2007 - Бакалавър „Треньор по синхронно плуване“, НСА „Васил Левски“ София.

2007 – 2008 – Магистър „Спортна журналистика“, НСА „Васил Левски“ София.

2018 - ОНС „доктор“, 1.3. Педагогика на обучението по...(Методика на обучението по физическо възпитание и спорт-плуване) Софийски университет „Св. Климент Охридски“.

**Преподавателска дейност**

Теория и методика на спортната тренировка“ в ДИУУ на СУ, 2023 г.

Учебна дисциплина „Спорт“ (плуване) в Департамент по спорт - задължителна, избираема и факултативна форма за всички факултети и специалности на ОКС „бакалавър“ и ОКС „магистър“ на СУ „Св. Климент Охридски“.

Учебна дисциплина „Спорт – спортно усъвършенстване“(плуване), в Департамент по спорт - задължителна, избираема и факултативна форма за всички факултети и специалности на ОКС „бакалавър“ и ОКС „магистър“ на СУ „Св. Климент Охридски“.

Учебна дисциплина „Плуване“- специалност ”Физическо възпитание и спорт” към ФНОИ

Учебна дисциплина „Плуване“ в магистърска програма „Мениджмънт на спортната и туристическата дейност“, ФНОИ.

**Участия в проекти**

2021- член на научно-изследователски проект по национална програма “млади учени и постдокторанти“

2022- член на научно-изследователски проект по национална програма “млади учени и постдокторанти“

2023- член на научно-изследователски вътрешен проект „Изследване на образователната среда за осигуряване на качествено обучение по физическо възпитание и спорт (ФВС) в средното училище“

2023- член на научно-изследователски вътрешен проект „Иновативно обучение в спортната педагогика чрез разработване на образователни карти за спорт и здравно образование“

**Общо описание на представените материали**

Броят, тематиката, обемът и качеството на представените за конкурса публикации на гл.ас. Биляна Рангелова, отговарят на изискванията на Закона за развитието на академичния състав в Република България към момента, както и съответните документи на Правилника за условията и реда за придобиване на научни степени и заемане на академични длъжности в Софийския университет.

Научната продукцияна гл.ас. Биляна Рангелова включва общо 16 публикации (3 монография, 1 книга, 3 бр. статии в научни списания, 11 статии в сборници от научни конференции. Гл.ас. Биляна Рангелова участва в 4 научно- изследователски проекта. Предствените научни публикации са в областта на конкурса.

Представени са резултатите от проведената научноизследователска дейност относно:

* повишаване на ефективността и оптимизиране на учебния процес при студенти избрали да практикуват спорта плуване, по време на своето следване;
* повишаване на ефективността и оптимизиране на учебния процес при студенти от специалността „Физическо възпитание и спорт“ в СУ „Св. Климент Охридски“;
* повишаване на ефективността и оптимизиране на учебния процес чрез средствата и методите на плувния спорт при ученици на възраст между 14 и 16г;
* подобряване на някои физиологични показатели и двигателни качества на бебета от 6 месеца до 3 годишна възраст чрез прилагане на адаптирана програма по плуване създадена за лица от тази възрастова група;
* плуването като умение и необходимост- превенция за здраве.

В предложените за конкурса научни трудове са публикувани основните резултати от проведените собствени и колективни изследвания, които обогатяват научното познание в българската научно-приложна литература от областта на физическото възпитание и спорт.

Научната продукция е предимно с експериментален характер и има значителен научно-приложен принос. Вероятно рецензентите ще се спрат по-подробно на достойнствата и слабостите й.

Заявените от кандидата научни теоретико приложни приноси са адекватни на съдържанието на представените публикации и свидетелстват за задълбоченост на професионалната рефлексия.

Приемам изцяло приносите на кандидата, систематизирани в едноименната справка.

**Критични бележки и препоръки**

Нямам критични бележки и препоръки, които да поставят под съмнение научните и научно-приложните приноси на кандидата.

 **Лични впечатления**

Познавам гл.ас. Биляна Рангелова като старателен и отговорен учен и преподавател, като деен участник в научни форуми, конференции и симпозиуми. Тя се отличава с коректност, упоритост и целенасоченост в своето професионално развитие. Отлично работи в екип, свидетелство за което са множеството съвместни публикации и изследователски проекти.

Гл.ас. Биляна Рангелова е учен с доказани компетенции в своята научна област. Нейните изследвания и публикации отговарят напълно на съвременните тенденции в науката и практиката и са полезни, както за студентите, така и за специалистите, които работят в областта на физическото възпитание и спорта.

Творческата дейност на кандидата, ми дава основание да направя заключение, че с цялостната си преподавателска и научно-изследователска дейност гл.ас. Биляна Рангелова е изявен специалист с богата професионална компетенция в научната област, в която е обявен конкурсът.

На основание на горните изложени доказателства за академична активност на гл.ас. Биляна Рангелова, изразявам мнение, че научно-изследователската и преподавателската и дейност отговаря на изискванията за заемане на академичната длъжност „Доцент”.

Цялостното научно творчество, натрупаният от кандидата за доцент през годините сериозен опит в областта на практическата и преподавателската дейност, научните и приложно-практически приноси, ми дават основание да предложа на уважаемото Научно жури да избере гл.ас. Биляна Рангелова, доктор, за академичната длъжност:

 **„Доцент”** по професионално направление 1.3. Педагогика на обучението по/ физическо възпитание и спорт – плуване./.

Самият аз гласувам „ЗА” нейната кандидатура.

24.07.2023г. Член на Научно жури:

 /проф. Костадин Костов, д-р /